b'\n_START_ARTICLE_\nGrand Prix Drivers\xe2\x80\x99 Association\n_START_PARAGRAPH_\nGrand Prix Drivers\xe2\x80\x99 Association (GPDA) on Formula 1 -kuljettajien ammattiliitto, joka pyrkii huolehtimaan kuljettajien turvallisuudesta ja oikeuksista.\n_START_SECTION_\nHistoria\n_START_PARAGRAPH_\nGPDA perustettiin vuonna 1961, jolloin liiton alkuper\xc3\xa4isen\xc3\xa4 teht\xc3\xa4v\xc3\xa4n\xc3\xa4 oli edustaa F\xc3\xa9d\xc3\xa9ration Internationale de l\xe2\x80\x99Automobileen eli FIA:an kuuluvaa Commission Sportive Internationalea (CSI), joka oli tuohon aikaan moottoriurheilusta p\xc3\xa4\xc3\xa4tt\xc3\xa4v\xc3\xa4 osasto, sek\xc3\xa4 parantaa kuljettajien ja kisakatsojien turvallisuutta. GPDA:lla oli merkitt\xc3\xa4v\xc3\xa4 rooli 1960\xe2\x80\x931970-luvuilla, kunnes 1980-luvun alussa liitto hajosi sarjan tiukentuneiden poliittisten ja kaupallisten oikeuksien riitojen vuoksi ja muuttui Professional Racing Drivers\xe2\x80\x99 Associationiksi. GPDA muodostettiin uudelleen vuoden 1994 San Marinon GP:n tapahtumien j\xc3\xa4lkeen, koska Ayrton Senna ja Roland Ratzenberger kuolivat kisaviikonlopun aikana (Ratzenberger lauantain aika-ajoissa ja Senna sunnuntain kilpailussa). My\xc3\xb6s Rubens Barrichello loukkaantui San Marinon GP:n harjoituksissa, kun h\xc3\xa4n osui kovalla vauhdilla kanttikiveen, jolloin auto ajautui ilmalentoon, py\xc3\xb6r\xc3\xa4hti useita kertoja ja sai Barrichellon menett\xc3\xa4m\xc3\xa4\xc3\xa4n tajuntansa. Vuonna 1996 GPDA vahvisti asemaansa perustamalla liiton p\xc3\xa4\xc3\xa4majan Monacoon.\n_START_SECTION_\nMerkitt\xc3\xa4vi\xc3\xa4 aktiviteetteja\n_START_PARAGRAPH_\nGPDA:n aktiivisen toiminnan ansiosta turvallisuusboikotin kohteina olivat radoista Circuit de Spa-Francorchamps vuonna 1969 ja N\xc3\xbcrburgring sek\xc3\xa4 1970 ja 1976 (vuoden 1976 Niki Laudan onnettomuuden j\xc3\xa4lkeen)._NEWLINE_Kaudella 2013 GPDA:n huolenaiheeksi nousivat Britannian GP:n renkaiden turvallisuus, mink\xc3\xa4 seurauksena liitto ilmoitti j\xc3\xa4sentens\xc3\xa4 mahdollisuudesta j\xc3\xa4\xc3\xa4d\xc3\xa4 pois Saksan GP:st\xc3\xa4, jos rengasongelma ei ratkeaisi._NEWLINE_Toukokuussa 2015 GPDA ja Motorsport.com tekiv\xc3\xa4t yhteisty\xc3\xb6n\xc3\xa4 maailmanlaajuisen kyselyn, jolla yli 200 000 Formula 1:i\xc3\xa4 seurannutta fania pystyi jakamaan omia n\xc3\xa4kemyksi\xc3\xa4\xc3\xa4n lajista._NEWLINE_Hein\xc3\xa4kuussa 2015 Jules Bianchin kuoleman j\xc3\xa4lkeen GPDA koki, ett\xc3\xa4 vastuullisuus "ei koskaan kevene turvallisuuden osalta"._NEWLINE_Maaliskuussa 2016 GPDA reagoi muuttuneeseen aika-ajoj\xc3\xa4rjestelm\xc3\xa4\xc3\xa4n julkaisemalla Jenson Buttonin, Sebastian Vettelin ja Alex Wurzin kirjoittaman kirjeen kuljettajien puolesta, jonka mukaan lajin johtamispuoli oli rikkoutunut ja p\xc3\xa4\xc3\xa4t\xc3\xb6ksenteko oli vanhanaikaista ja huonosti rakennettua. GPDA:n mukaan t\xc3\xa4m\xc3\xa4nkaltainen p\xc3\xa4\xc3\xa4t\xc3\xb6stenteko vaarantaisi F1-sarjan tulevaisuuden.'